आयकर विभाग ने अरविंद केजरीवाल को दिया नोटिस  
आयकर विभाग का आरोप है कि इंडियन रेवेन्यू सर्विस के अधिकारी अरविंद केजरीवाल ने स्टडी लीव के बाद ड्यूटी पर नहीं लौटकर बॉण्ड तोड़ा है।
जनलोकपाल बिल पर अनशन से पहले जब टीम अन्ना और सरकार के बीच हाई वोल्टेज टकराव चल रहा था उसी दौरान आयकर विभाग ने अरविंद केजरीवाल को नोटिस देकर 9 लाख रुपये बकाया चुकाने को कहा था। आयकर विभाग का आरोप है कि इंडियन रेवेन्यू सर्विस के अधिकारी अरविंद केजरीवाल ने स्टडी लीव के बाद ड्यूटी पर नहीं लौटकर बॉण्ड तोड़ा है इसलिए उन्हें दो साल की सैलरी ब्याज के साथ लौटानी होगी जो करीब पौने आठ लाख बनती है।   इसके अलावा उन्होंने कंप्यूटर के लिए 50 हजार रुपये लिए थे जो ब्याज के साथ एक लाख रुपये बनती है हालांकि केजरीवाल फरवरी 2006 में ही अपने पद से इस्तीफा दे चुके हैं लेकिन आयकर विभाग का कहना है कि जब तक वो बकाया नहीं चुकाते उनका इस्तीफा मंजूर नहीं किया जाएगा।